Studio za plesnu edukaciju i umjetničko stvaralaštvo STUDIO DVADESETTRI

Ul. Jurja Haulika 24, 47000 Karlovac, mob. 091/2512 757, e mail: studio23.karlovac@gmail.com

OIB: 91144733933; IBAN: HR8323400091110515845

Karlovac, 05.12.2016.

 OSNOVNA ŠKOLA „SLAVA RAŠKAJ“

 n/p ravnateljici, gđi. Gordani Basar

 OZALJ

Poštovana,

temeljem sastanka i dogovora, održanog 17. studenog 2016., dostvljamo Vam prijedlog ponude za održavanje edukativnih plesnih programa za djecu i rekreacijskog programa za odrasle, u prostoru i u suradnji s Vašom školom.

Prema dogovoru, Studio bi održao prezentaciju i animaciju za upise, dana **15. prosinca 2016. u 17:00 sati** u prostoru škole, te bi prema broju i uzrastu zainteresiranih složili grupe i termine, te s edukcijskim programima započeli početkom 2. polugodišta, od 16. siječnja 2017.

Kako nam je u početku pokretanja ovih radionica, naglasak na plesnoj edukaciji ranoškolskog uzrasta, molim Vas da putem nastavnika prosljedite informaciju roditeljima o terminu održavanja prezentacije, a za stariji uzrast djeci, te da putem internet stranice Vaše škole objavite tekst o programima, koji ovim putem dostavljamo.

Mi ćemo dostaviti naše plakate uz pisanu obavijest o održavanju prezentacije, koje, molimo da istaknete na oglsnoj ploči škole.

Okvirni prijedlog termina:

* za ranoškolski uzrast, dva puta tjedno, utorkom i četvrtkom od 17:30 -18:30,
* za stariji uzrast (s obzirom da im se nastava održava u prijepodnevnoj smjeni), utorak i četvrtak od 13:30 – 15:30,
* rekreacijski program za odrasle (Pilates), utorak i četvrtak od 16:00 do 17:00 sati.

U konačnici, temine bi definirali s obzirom na broj, uzrast i zainteresiranost potencijalnih polaznika za pojedine programe.

Ovim putem, zahvaljujemo na Vašoj angažiranosti i suradnji, u cilju da u gradu Ozlju pokrenemo kontinuiranu kvalitetnu plesnu edukaciju djece i mladih te tako doprinesemo obimu i sadržaju novih i kvalitenih programa u podrčuju kulture i društvenih djelatnosti grada Ozlja.

S poštovanjem,

 Za Studio, predsjedinica i voditeljica:

 Vera Mitrović Vrbanac

**O Studiu 23 i programima koje provodi:**

Redovita djelatnost Studia obuhvaća organizaciju i provedbu plesne edukacije u različitim plesnim tehnikama, koja se provodi u organizacijsko - programskim oblicima tečajeva i radionica za djecu, mlade i odrasle, a s ciljem prezentiranja stečenog znanja sudjelovanjem na plesnim susretima, festivalima i natjecanjima te izvedbama predstava nastalih u vlastitoj produkciji.

Aktivnosti u radu studia podijeljene su u više segmenata i provode se u praksi temeljem planskih postupaka, a ciljevi se odnose na doprinos organiziranom i kvalitetnom korištenju slobodnog vremena djece, mladih i odraslih kroz kvalitetnu plesnu edukaciju i promicanje plesne kulture i umjetnosti i kulture općenito.

Posebna pozornost stavlja se na kvalitetu i educiranost voditelja koji rade s djecom i mladim plesačima, a sve programe provode pedagozi - voditelji plesnih programa, koji posjeduju formalno stečeno obrazovanje i imaju dugogodišnje iskustvo u radu s djecom i mladima.

U okviru programa uvijek nastojimo pružiti plesačima i rekreativcima veći uvid u segment plesa koji seže u područje umjetničkog izražavanja, te njegovati, razvijati i poticati osobnost i kreativnost u izražavanju svakog pojedinca.

**STUDIO 23** osnovan je 1988. godine, kao udruga koja djeluje na području edukacije i umjetničkog stvaralaštva u kulturi, a s ciljem edukacije svojih članova suvremenim plesnim tehnikama i promicanju plesne kulture i umjetnosti.

U svom 28-godišnjem radu, postao je najveći plesni centar na području grada Karlovca i Karlovačke županije, a na nacionalnoj razini, respektabilan je čimbenik s kojim surađuju institucije u kulturi, samostalni umjetnici, plesni pedagozi i koreografi s međunarodnim iskustvom.

Osim uspješnih rezultata na plesnim natjecanjima, susretima i festivalima, na amaterskoj plesnoj sceni, u vlastitoj produkciji, umjetnici u okviru Studia srtvaraju cjelovečernje plesne predstave, plesne instalacije i performanse, te djeluju na hrvatskoj plesnoj sceni u profesionalnoj produkciji.

Ukratko – STUDIO 23 je inkubator i platforma, u okviru i iz kojeg izlaze plesači i pedagozi i njihovi programi na području plesa i izvedbenih umjetnosti.

PROGRAMI:
**PLESNA IGRAONICA** - **uvod u umjetnost plesa i pokreta-** za djecu od 3 - 5 godina starosti.
Kreativni ples i pokret osnovno su polazište u svijet igre i mašte. Djeca kroz ples, glazbu, i priču razvijaju vlastitu kreativnost, potiču svoju maštu te stječu nova prijateljstva.
**DJEČJI PLESNI PROGRAMI** – **PLES I POKRET** za djecu od 6 - 8 i od 9 - 12 godina starosti.
Usvajanje osnovnih plesnih i tjelesnih vještina, razvijanje osjećaja za ritam, metriku, dinamiku i tempo glazbe u plesnoj izvedbi. Osnove klasičnog baleta. Kroz primjerene teme i dramatizacije djeca razvijaju svoje kreativne potencijale i dobro se zabavljaju.
**JAZZ DANCE & SUVREMENE PLESNE TEHNIKE** – početni i napredni, za mlade i odrasle
Jazz dance bazira se na baletnoj tehnici koja je nadopunjena slobodnijim pokretima te karakterističnim izolacijama tijela u pokretu. Istražuje široko područje kretanja, ritmičnosti i energije. Izvode se vježbe snage te se radi na osvješćivanju centra tijela i njegovom manipuliranju te usvajajnju koreografskih cjelina.
Suvremene plesne tehnike bazirane na istraživačko stvaralačkom procesu i improvizaciji. Suvremena plesna forma koja se aktivno koristi kao koreografska metoda.

**PILATES** - za plesače i rekreativce
Popularna metoda vježbanja kombinira blagotvorne tehnike opuštanja i tjelesne aktivnosti. Pilates program okrenut je edukaciji i odgoju vlastitog tijela kao najboljeg rekvizita u programu vježbanja te usmjerenosti na postizanje harmonije duha i tijela gdje su pokreti u vježbama usklađeni s disanjem. djeluje na oblikovanje muskulature i postizanje pravilna posture tijela.
**MOVING in BALANCE** / Kretanje u ravnoteži/ - za odrasle
Jedinstvena je metoda koju je kreirala Vera Mitrović Vrbanac, koncipirana kao plesna rekreacija za odrasle. Učinkovito spaja različite metode vježbanja stvarajući svijest o vlastitom tijelu u pokretu koje preko prostornih akcija u ritmu i pokretu postiže i povećava agilost, kooordinaciju te doprinosi jačanju i oblikovanju muskulature.
**INSANITY WORKOUT** - rekreativni program za odrasle i dopunski program za plesače i sportaše.

Intenzivni program vježbanja za cijelo tijelo. Program je zasnovan na finess metodii "trening maksimalnih intervala". Njegova posebnost je u tome što se vježba bez utega koristeći samo težinu vlastitig tijela. Vježbe su brze i zahtjevne.

**ANIMACIJSKI PROGRAMI ZA DJECU**

Članovi Studia imaju mogućnost korištenja dodatnih animacijskih programa za djecu, koji se održavaju vikendima. Prema dogovoru, mogu se organizirati animacijski programi za veću ili manju grupu djece, u trajanju od 2-3 sata, a program je koncipiran kao kostimirani plesni program, pod vodstvom educiranog pedagoga.

Kontakt, informacije i ubavijesti:

STUDIO 23, Haulikova 24, Karlovac

* e-mail: studio23.karlovac@gmail.com
* Mob: +385 91 2512 757
* FB stranica: https://www.facebook.com/StudioTwenttitree23/ ,

na kojoj nas možete pratiti ili kontaktirati u inbox